wickkiey/tamil-wikipedia-chunked huggingface dataset:
# இந்திய அணுசக்திப் பேரவை

**இந்திய அணுசக்திப் பேரவை** (*Atomic Energy Commission*, ) இந்திய அரசின் அணு சக்தித் துறையின் கீழ் செயல்படும் பேரவையாகும். இந்திய அணு சக்தித் துறை நேரடியாக இந்தியப் பிரதம மந்திரியின் மேற்பார்வையில் செயல்படுகிறது.
1948 ஆம் ஆண்டில் இந்தியப் பிரதமர் ஜவஹர்லால் நேரு **இந்திய அணுசக்திப் பேரவை**யைத் துவக்கி வைத்தார்.  அதற்கு சில மாதங்களுக்கு முனனால் இந்தியாவின் அறிவியல் ஆராய்ச்சித்துறை அமைச்சகம் நிறுவப்பெற்றது. 1954 ஆம் ஆண்டில், ஜனாதிபதியின் ஆணையின் படி, பிரதம மந்திரியின் தலைமையில் இந்திய அணு சக்தித்துறை செயல் படத் துவங்கியது. அதன் பிறகு, மத்திய அரசு இந்திய அணுசக்திப் பேரவையை அணுசக்தித்துறையின் கீழ் அமைப்பதற்கான தீர்மானத்தை கொண்டு வந்து, அதை நிறைவேற்றியது. இந்த தீர்மானத்தின் ஒரு நகலை பிரதமர் ஜவஹர்லால் நேரு நாடாளுமன்றத்தில் 1954 ஆம் ஆண்டில் பேரவை உறுப்பினர்களின் முன்வைத்தார். இப்பேரவையின் முதல் தலைவராக ஹோமி பாபா பொறுப்பேற்றார்.  
இந்திய அரசு நிறைவேற்றிய தீர்மானத்தின் படி, அணுசக்தித் துறையின் செயலர் இப்பேரவையின் பதவி வழித் தலைவராக செயல்படுவார். ஒவ்வொரு ஆண்டும் பிரதமரின் அறிவுரையின் படி, இக்குழுவின் இதர உறுப்பினர்கள் தெரிவு செய்யப்படுவர். தற்பொழுது இப்பேரவையின் தலைவராக டாக்டர் ரத்தன் குமார் சின்ஹா (Ratan Kumar Sinha) செயல்பட்டு வருகிறார்.
# இந்திய உற்பத்திச் செலவு மற்றும் மேலாண்மைக் கணக்கியல் நிறுவனம்

**இந்திய உற்பத்திச் செலவு மற்றும் மேலாண்மைக் கணக்காயர்கள் நிறுவனம்** (*Institute of Cost and Works Accountants of India*- ICWAI) என்பது ஒரு இந்திய தொழில்முறை கூட்டமைப்பாகும். பொருட்களின் உற்பத்திச் செலவைக் கட்டுப்படுத்தவும் கிடைத்தற்கரிய வளங்கள், மக்களுக்குத் தேவையான பொருட்களை உற்பத்தி செய்வதில் பயன்படுத்தப்படுவதை உறுதி செய்யவும் இந்திய அரசு, உற்பத்திச் செலவுத் தணிக்கையை அறிமுகப்படுத்தியது. நிதித் துறை தணிக்கையாளர்களைப் போலவே உற்பத்திச் செலவுத் தணிக்கையாளர்களை உருவாக்குவதற்காக நாடாளுமன்றத்தின் சிறப்புச் சட்டம் ஒன்றின் மூலம் இந்த நிறுவனம் உருவாக்கப்பட்டது. இந்த நிறுவனம் நடத்தும் மூன்றடுக்குத் தேர்வுகளை எழுதி வெற்றி பெற்று செயல் முறைப் பயிற்சியையும் முடிப்பவர்கள், இந்நிறுவனத்தில் உறுப்பினராவதுடன் உற்பத்திச் செலவுத் தனிக்கையாளராகவும் சேவை புரிய முடியும்.
# இந்திய உற்பத்திச் செலவு மற்றும் மேலாண்மைக் கணக்கியல் நிறுவனம்

## மூன்றடுக்குத தேர்வுமுறை

### அடிப்படை நிலை (Foundation)

பன்னிரண்டாம் வகுப்பு முடித்தவர்கள் இத்தேர்வினை எழுதலாம். இதற்காக இந்நிறுவனத்திடம் பதிவு செய்துகொள்ள வேண்டும். இந்நிலையில் நான்கு தாள்கள் (பொருளாதாரம், கணக்குப் பதிவியல், கணிதம் மற்றும் நிறுவன அமைப்பு மற்றும் மேலாண்மை) உள்ளன .
# இந்திய உற்பத்திச் செலவு மற்றும் மேலாண்மைக் கணக்கியல் நிறுவனம்

## மூன்றடுக்குத தேர்வுமுறை

### இடை நிலை

இந்நிலையில் இரண்டு பிரிவுகள் உள்ளன. ஒவ்வொரு பிரிவிலும் நான்கு தாள்கள் வீதம் மொத்தம் எட்டு தேர்வுகள் எழுத வேண்டும். இடை நிலை (இண்டர்மீடியட்டு) முடித்தபின் 1 ஆண்டு பயிற்சி பெற வேண்டும்.
# இந்திய உற்பத்திச் செலவு மற்றும் மேலாண்மைக் கணக்கியல் நிறுவனம்

## மூன்றடுக்குத தேர்வுமுறை

### இறுதி நிலை

இடை நிலை போலவே இதிலும் இரண்டு பிரிவுகள் உள்ளன. ஒவ்வொரு பிரிவிலும் நான்கு தாள்கள் உள்ளன. எட்டு தாள்களிலும் வெற்றி பெற்று ஈராண்டு நடைமுறைப் பயிற்சியையும் முடித்தால் இந்நிறுவனத்தில் உறுப்பினராகப் பதிவு பெறலாம்.
# இந்திய உற்பத்திச் செலவு மற்றும் மேலாண்மைக் கணக்கியல் நிறுவனம்

## மூன்றடுக்குத தேர்வுமுறை

### உற்பத்திச் செலவுத் தணிக்கையினால் பொது மக்களுக்கு விளையும் நன்மைகள்

1. பொருட்களின் உற்பத்திச் செலவு குறைவதால் விலை குறைகிறது
1. ஒரே பொருளை தயாரிக்கும் நிறுவனங்களின் உற்பத்திச் செலவினை ஒப்பிடுவதால் செலவு குறைய வழி பிறக்கிறது.
1. தரமான பொருட்கள் கிடைப்பது உறுதி செய்யப்படுகிறது
# இந்திய உற்பத்திச் செலவு மற்றும் மேலாண்மைக் கணக்கியல் நிறுவனம்

## மூன்றடுக்குத தேர்வுமுறை

### உற்பத்திச் செலவுத் தணிக்கையினால் அரசுக்கு கிட்டும் பலன்கள்

1. கிடைத்தற்கரிய மூலப் பொருட்களைகொண்டு மக்களுக்கு வேண்டிய பொருட்களை உற்பத்தி செய்ய வர்த்தக நிறுவனங்களை வலியுறுத்த முடியும்.
1. பொருட்களின் உற்பத்தி பற்றிய புள்ளி விவரங்களைத் திரட்ட முடியும்
1. விலை வாசியைக் கட்டுப்படுத்த முடியும்
# இந்திய உற்பத்திச் செலவு மற்றும் மேலாண்மைக் கணக்கியல் நிறுவனம்

## மூன்றடுக்குத தேர்வுமுறை

### உற்பத்திச் செலவுத் தணிக்கை அறிக்கையும் நிதிநிலைத் தணிக்கை அறிக்கையும்

1. நிதி நிலை தணிக்கை அறிக்கை, ஒரு பொது ஆவணமாகும் - அதாவது இதனை யார் வேண்டுமானாலும் காண முடியும். ஆனால் உற்பத்திச் செலவுத் தணிக்கை அறிக்கை என்பது ஒரு இரகசிய ஆவணம் ஆகும். நாடாளுமன்ற உறுப்பினர்கள் கூட இதன் நகலைக் காண முடியாது.
1. நிதி நிலை தணிக்கை அறிக்கை, வருடாந்திர உறுப்பினர் கூட்டத்தில் உறுப்பினர்களிடம் சமர்ப்பிக்கப்படுகிறது. உற்பத்திச் செலவுத் தணிக்கை அறிக்கை, இயக்குநர் குழுவிடமும் அரசிடமும் மட்டுமே சமர்ப்பிக்கப்படுகிறது.
1. பொருட்களை உற்பத்தி செய்யும் முறை போன்ற பல தகவல்களைப் பற்றி அறிக்கையில் விவாதிக்கப்படுவதால், உற்பத்திச் செலவுத் தணிக்கை அறிக்கை இரகசிய ஆவணம் என்று கருதப்படுகிறது.
1. உற்பத்திச் செலவைக் கட்டுப்படுத்துதல், உற்பத்திச் செலவைக் குறைத்தல் போன்றவற்றுக்கான ஆலோசனைகளை தணிக்கையாளர் வழங்குகிறார். இதனாலும் இதன் இரகசியத் தன்மை அதிகரிக்கிறது.
# தி டைம்ஸ்

**தி டைம்சு** (தி டைம்ஸ்; *The Times)* என்பது 1785 ஆம் ஆண்டில் லண்டனில் தொடங்கப்பட்டு வெளிவரும் ஆங்கில நாளிதழ் ஆகும். உலக அளவில் 'டைம்ஸ்' என்ற வார்த்தையை தாங்கி வரும் *நியூயார்க் டைம்ஸ், லாஸ் ஏஞ்சல்ஸ் டைம்ஸ், டைம்ஸ் ஆப் இந்தியா* போன்ற அனைத்துப் பத்திரிக்கைகளும் டைம் என்ற வார்த்தையை உபயோகப்படுத்த தொடங்கியது இந்த நாளிதழை தொடர்ந்துதான்.
# தி டைம்ஸ்

## தோற்றம்

*தி டெய்லி யுனிவர்சல் ரெஜிஸ்டர்* என்ற பெயரில் ஜான் வால்டர் என்பவரால் 1785 ஆம் ஆண்டு லண்டனில் ஆரம்பிக்கப்பட்டது. ஆரம்பகாலத்தில் தான் தோற்றுவித்த நாளிதழிலேயே எடிட்டராக பணியாற்றிய வால்டர் 1788 ஆம் ஆண்டு தனது நாளிதழின் பெயரை 'தி டைம்ஸ்' என்று மாற்றினார். அன்றிலிருந்து இன்று வரை அதே பெயரிலே வெளிவருகிறது.
# தி டைம்ஸ்

## வடிவமைப்பு

ஆரம்பிக்கப் பட்ட நாளிலிருந்து *பிராட் சீட்* என்ற வடிவமைப்பில் வெளிவந்த நாளிதழ் 2004 ஆம் ஆண்டில் *டேபுளாய்டு* உருவமைப்பிற்கு மாறியது.
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

தமிழ் விக்கிப்பீடியாவில் இருந்து தேர்ந்தெடுத்த கட்டுரைகளைத் தொகுத்து வெளியிடும் இறுவட்டுத் திட்டத்தில் சேர்ப்பதற்கான கட்டுரைத் தலைப்புப் பரிந்துரைகளைக் கீழே காணலாம்.  
'''பரிந்துரைக்கப்பட்ட கட்டுரைகள் மீதான உங்கள் கருத்துகள் வரவேற்கப்படுகின்றன.  
கருத்துகளின் மீதான உரையாடலை அடுத்து பட்டியலை இறுதி செய்யும் நாள்: 14 சூலை 2011'''  
இரண்டாம் கட்டப் பரிந்துரைகளை இங்கு தொடரலாம். முதற்கட்டப் பரிந்துரையில் போதிய கட்டுரைகள் இல்லாமல் இருந்தால் இவை பயன்படும். அல்லது, அடுத்த இறுவட்டு வெளியீட்டுக்கு இவை உதவும்.  
| பிரிவு | எண்ணிக்கை |  |
| --- | --- | --- |
| 1 | தமிழ் | 32 |
| 2 | கணிதம் | 37 |
| 3 | அறிவியல் | 104 |
| 4 | புவியியல் | 66 |
| 5 | சமூகம் | 69 |
| 6 | வரலாறு | 15 |
| 7 | மக்கள் | 54 |
| 8 | இந்தியா | 72 |
| 9 | இலங்கை | 26 |
| 10 | பொது | 16 |
| **மொத்தம்** | 491/(500) | } |  
**கட்டுரைகள் *(தங்களுடைய கட்டுரைத் தலைப்புகளை இங்கே சேர்க்கவும்)***
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## தமிழ் (32)

### பொது (3)

1. தமிழ்
1. இடைக்கோடு இடல்
1. நிறுத்தக்குறிகள் (தமிழ் நடை)
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## தமிழ் (32)

### இலக்கணம்(4)

1. தமிழ் எழுதும் முறைமை
1. இடைச்சொல் விளக்கம்
1. உரிச்சொல் விளக்கம்
1. தொகைமொழி
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## தமிழ் (32)

### இலக்கணம்(4)

#### மொழியியல்(6)

1. கன்னடம்
1. தெலுங்கு
1. மலையாளம்
1. மொழியின் தோற்றம்
1. யாழ்ப்பாணத்துப் பேச்சுத் தமிழ்
1. கொடுந்தமிழ் நாடு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## தமிழ் (32)

### அணி இலக்கணம் (14)

1. அதிசய அணி
1. இரட்டுறமொழிதல் அணி
1. இல்பொருள் உவமையணி
1. உயர்வு நவிற்சி அணி
1. உருவக அணி
1. உவமையணி
1. எடுத்துக்காட்டு உவமையணி
1. சொல் அணி
1. தன்மை நவிற்சி அணி
1. தற்குறிப்பேற்ற அணி
1. நிரல்நிறை அணி
1. பின்வருநிலையணி
1. பிறிது மொழிதல் அணி
1. வஞ்சப் புகழ்ச்சியணி
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## தமிழ் (32)

### இலக்கியம் (2)

1. சங்க இலக்கியம்
1. இடைக் கால இலக்கியம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## தமிழ் (32)

### தமிழர் பயன்பாடுகள் (2)

1. தமிழகத்து அளவை முறை
1. தமிழ் எண்களின் பெயர் விளக்கம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## தமிழ் (32)

### பிற கட்டுரைகள் (1)

1. தமிழ் விவிலியம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## கணிதம் (37)

### பொது (27)

1. ஃபிபனாச்சி எண்கள்
1. கேடலான் எண்கள்
1. சுழியம்
1. இடவியல்
1. பகுவியல் (கணிதம்)
1. எண் கோட்பாடு
1. பகா எண்
1. மெர்சென் பகாத்தனி
1. நிறைவெண் (கணிதம்)
1. நாணயச் சுண்டல்
1. e (கணித மாறிலி)
1. கணித அமைப்பு
1. இயற்கணிதம்
1. வரிசைமாற்றம்
1. இருவழிக்கோப்பு
1. பை (கணித மாறிலி)
1. தொடரும் பின்னம்
1. வகையீடு
1. எண்ணுறுமையும் எண்ணுறாமையும்
1. சமானம், மாடுலோ n
1. எண்களின் சமானப்பகுதிகள்
1. புள்ளிப் பெருக்கல்
1. சேர்வு (கணிதம்)
1. ஃபீல்ட்ஸ் பதக்கம்
1. வென் படம்
1. மாயச் சதுரம்
1. மடக்கை
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## கணிதம் (37)

### கணிதத் தேற்றங்கள் (4)

1. நண்பர்களும் அன்னியர்களும்: கணிதத் தேற்றம்
1. ஃபெர்மாவின்_சிறிய_தேற்றம்
1. ஈரோனின்_வாய்பாடு
1. பித்தேகோரசு தேற்றம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## கணிதம் (37)

### வடிவவியல் (6)

1. அறுகோணம்
1. எண்கோணம்
1. பட்டைக்கூம்பு
1. பல்கோணம்
1. எண்சட்டம்
1. முக்கோணவியல்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### பொது (4)

1. புவி சூடாதல்
1. இயற்கை எரிவளி
1. சூரிய நடுக்கம்
1. குவார்ட்சு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### இயற்பியல் (2)

1. ஒளிமின் விளைவு
1. மின்னோட்டம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### வானியல்(7)

1. வானியல்
1. சூரியன்
1. சூரிய_மண்டலம்
1. விண்மீன்களைக்கொண்டு இரவில் நேரமறிதல்
1. நாசா
1. இந்திய விண்வெளி ஆய்வு மையம்
1. அப்பல்லோ திட்டம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### வேளாண்மை (6)

1. பட்டுப்புழு வளர்ப்பு
1. சொட்டு நீர்ப்பாசனம்
1. கோழி வளர்ப்பு
1. நிலைகொள் வேளாண்மை
1. நீரியல் வளர்ப்பு
1. ரோஸ்மேரி
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### வேதியியல் (6)

1. ஆக்சிசன்
1. பாதரசம்
1. மனித உடலில் உள்ள தனிமங்கள்
1. ஒளிச்சேர்க்கை
1. மின்னாற்பகுப்பு
1. பைங்குடில் வளி
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### உயிரியல் (46)

1. ஆப்பிள்
1. இராச நாகம்
1. இலந்தைப்பழம்
1. செந்நாய்
1. மிளகு
1. மிளா
1. மாம்பழம்
1. எலிக்குடும்பம்
1. கழுதைப்புலி
1. கேழல்மூக்கன்
1. சோலைமந்தி
1. டூக்கான் பறவை
1. செம்முகப் பூங்குயில்
1. தொன்மா
1. பட்டாம்பூச்சி
1. பொனோபோ
1. யானை
1. புலி
1. இலங்கைச் சிறுத்தை
1. ஓஊ
1. சிங்கம்
1. மயில்
1. குரங்கு
1. தாமரை
1. எறும்பு
1. மிதவைவாழிகள்
1. கெண்டை
1. கம்பளி யானை
1. சியாமிய முதலை
1. கடமா
1. கறையான்
1. கொடுவாள் புலி
1. பேட்சின் போலியொப்புரு
1. படிவளர்ச்சிக் கொள்கை
1. உயிரணுக்கொள்கை
1. சவ்வூடு பரவல்
1. நெல்
1. வரையாடு
1. நீலான்
1. கலைமான்
1. பலா
1. பனை
1. தேனீ
1. மௌடம்
1. ஒன்றிய வாழ்வு
1. வெண் சங்கு
1. பென்குயின்
1. பாம்பு
1. பசி
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### மருத்துவம் (15)

1. உயிர்ச்சத்து
1. மாரடைப்பு
1. காச நோய்
1. மூச்சுத்தடை நோய்
1. தொற்றுநோய்
1. நோய்க்காரணி
1. எய்ட்சு
1. எய்ட்ஸ் விழிப்புணர்வு
1. எச்.ஐ.வி
1. பன்றிக் காய்ச்சல்
1. தீ நுண்மம்
1. மாதவிடாய் நிறுத்தம்
1. மனித மூளை
1. நுரையீரல்
1. ஏபிஓ இரத்த குழு அமைப்பு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## அறிவியல் (104)

### தொழில்நுட்பம் (18)

1. நகர்பேசி
1. இருகண் நோக்கி
1. உபுண்டு லினக்சு
1. கண்ணாடி
1. கணினியில் தமிழ்
1. கணினி
1. வழங்கி
1. பொறியியல்
1. நீர்மூழ்கிக் கப்பல்
1. நீர் மின் ஆற்றல்
1. கட்டிடக்கலை
1. சொட்டு நீர்ப்பாசனம்
1. ஒலி பெருக்கி
1. நானோ தொழில்நுட்பம்
1. தீயணைப்பான்
1. அக்னி ஏவுகணை
1. செயற்கை அறிவுத்திறன்
1. சொக்ரால்ஸ்கி முறை
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## புவியியல் (66)

### பொது (20)

1. உலகம்
1. காவிரி ஆறு
1. இந்திய_துணைக்கண்டம்
1. வங்காள_விரிகுடா
1. இந்துமாக்கடல்
1. நில_நடுக்கோடு
1. வட_அரைக்கோளம்
1. நிலநேர்க்கோடு
1. தென்_துருவம்
1. வட_துருவம்
1. இந்தியாவின்_புவியியல்
1. தார்_பாலைவனம்
1. கிளிமஞ்சாரோ மலை
1. இமய_மலை
1. வடமுனை ஒளி
1. இலங்கையின் மலைசார் மழைக்காடுகள்
1. மூன்று ஆழ்பள்ளத்தாக்கு அணை
1. வெந்நீரூற்று
1. நிலநடுக்கம்
1. கார்பன் வரவினம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## புவியியல் (66)

### நாடுகள் (30)

1. இந்தியா
1. செருமனி
1. ஐக்கிய இராச்சியம்
1. ஆஸ்திரேலியா
1. இலங்கை
1. ஆப்கானித்தான்
1. கனடா
1. கம்போடியா
1. சீன மக்கள் குடியரசு
1. மெக்ஸிகோ
1. ஐக்கிய அரபு அமீரகம்
1. சிங்கப்பூர்
1. சவூதி அரேபியா
1. மலேசியா
1. பாக்கிஸ்தான்
1. நேப்பாளம்
1. பர்மா
1. சீனா
1. பங்களாதேசு
1. கத்தார்
1. ஓமான்
1. ஈராக்
1. ஆப்கானித்தான்
1. ஏமன்
1. தென் ஆப்பிரிக்கா
1. ஐக்கிய அமெரிக்கா
1. சப்பான்
1. வடகொரியா
1. தென்கொரியா
1. உருசியா
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## புவியியல் (66)

### ஐநா சபை (5)

1. ஐநா
1. ஐக்கிய நாடுகள் பொதுச்சபை
1. ஐக்கிய நாடுகள் பாதுகாப்பு அவை
1. ஐக்கிய நாடுகள் கல்வி, அறிவியல், பண்பாட்டு நிறுவனம்
1. ஐக்கிய நாடுகளின் உணவு மற்றும் வேளாண்மை அமைப்பு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## புவியியல் (66)

### உலக நகரங்கள் (11)

1. மலாக்கா
1. பேராக்
1. நியூயார்க்
1. ரொறன்ரோ
1. துபாய்
1. லண்டன்
1. பாரிசு
1. சென்ச்சென்
1. சிட்னி
1. ஜோகானஸ்பேர்க்
1. சான்டியேகோ
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## சமூகம் (69)

### பொது (37)

1. அஞ்சற்தலை
1. கட்டிடக்கலை
1. கலைக்களஞ்சியம்
1. கிறித்துமசு
1. கொட்டாவி
1. கோயில்
1. சாக்கலேட்
1. தைப்பொங்கல்
1. குழந்தைத்_தொழிலாளர்
1. மனித உரிமைகள்
1. கல்வி உரிமை
1. தமிழ் புத்தாண்டு
1. கிராமின் வங்கி
1. மழைநீர் சேகரிப்பு
1. கருத்து வெளிப்பாட்டுச் சுதந்திரம்
1. பறக்கும் இடியாப்ப அரக்கன்
1. தமிழர்
1. சாமுராய்
1. செம்மொழி
1. திராவிட இயக்க இதழ்கள்
1. ஐம்படைத் தாலி
1. மாந்தவுருபியம்
1. பகவத் கீதை
1. இயேசுவின் உயிர்த்தெழுதல்
1. வைணவம்
1. பத்துக் கட்டளைகள்
1. இந்து சமயம்
1. இஸ்லாம்
1. நாட்டார் பாடல்
1. நடராசர்
1. மோனாலிசா
1. பறக்கும் தட்டு
1. அகாதமி விருது
1. மடிக்கணினி
1. கூகுள்
1. புத்த மதம்
1. இனவழிப்பு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## சமூகம் (69)

### விளையாட்டு(14)

1. 2010 உலகக்கோப்பை கால்பந்து
1. 2011 துடுப்பாட்ட உலகக்கிண்ணம்
1. கூடைப்பந்தாட்டம்
1. காற்பந்து
1. சதுரங்கம்
1. சடுகுடு
1. சுடோக்கு
1. நீரில் பாய்தல்
1. ஒலிம்பிக்
1. துடுப்பாட்டம்
1. டென்னிசு
1. வளைதடிப் பந்தாட்டம்
1. வலைப்பந்தாட்டம்
1. கைப்பந்தாட்டம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## சமூகம் (69)

### கல்வி (18)

1. இந்திய தொழில்நுட்பக் கழகங்கள்
1. இந்திய மேலாண்மை கழகங்கள்
1. தேசிய தொழில்நுட்ப கழகங்கள்
1. இந்திய அறிவியல் கழகம்
1. சென்னைப் பல்கலைக்கழகம்
1. அண்ணா பல்கலைக்கழகம்
1. சென்னை தொழில்நுட்ப நிறுவனம்
1. கிண்டி பொறியியல் கல்லூரி
1. இந்திய தொழில்நுட்ப கழக ஒருங்கிணைந்த நுழைவுத் தேர்வு
1. பொறியியல் பட்டதாரி தகுதித் தேர்வு
1. அறிவியல் முதுகலைக்கு கூட்டு சேர்க்கை
1. ஒருங்கிணைந்த மேலாண்மை நுழைவு தேர்வு
1. ஹார்வர்டு பல்கலைக்கழகம்
1. ஆசிரியர் நாள்
1. இந்தியாவில் உள்ள பல்கலைக்கழகங்களின் பட்டியல்
1. நடுவண் இடைநிலைக் கல்வி வாரியம்
1. அரசினர் தொழிற்பயிற்சி நிலையம்
1. தமிழ்நாடு இடைநிலை ஆசிரியர் பயிற்சிப் பள்ளிகள் பட்டியல்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## வரலாறு (15)

1. சோழர்
1. ஆங்கில மொழியின் வரலாறு
1. சிந்துவெளி நாகரிகம்
1. சோழர் கலை
1. முதலாம்_உலகப்_போர்
1. இரண்டாம்_உலகப்_போர்
1. இந்தித் திணிப்பு எதிர்ப்புப் போராட்டம்
1. தமிழ் அச்சிடல்
1. கற்காலம்
1. திருடப்பட்ட தலைமுறைகள்
1. தென்னாபிரிக்காவின் இனவொதுக்கல்
1. சென்னை மாகாணப் பெரும் பஞ்சம், 1876-78
1. பட்டுப் பாதை
1. மோரியர்
1. ஆரியர்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### ஆன்மிகம் (7)

1. மகாவீரர்
1. இயேசு கிறித்து
1. புத்தர்
1. முகம்மது நபி - கட்டுரை முழுமைப்படுத்தப்பட வேண்டும்.
1. ஆதி சங்கரர்
1. இராமானுஜர்
1. மத்துவர்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### மன்னர்கள் (4)

1. முதலாம் இராஜராஜ சோழன்
1. வீரபாண்டிய கட்டபொம்மன்
1. திப்பு சுல்தான்
1. பரமேசுவரா
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### உலகத் தலைவர்கள் (2)

1. நெல்சன் மண்டேலா
1. அன்னை தெரேசா
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### அறிஞர்கள் (6)

1. ஆறுமுக நாவலர்
1. உ. வே. சாமிநாதையர்
1. கமில் சுவெலபில்
1. தேவநேயப் பாவாணர்
1. ஆனந்த குமாரசுவாமி
1. விபுலானந்தர்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### சமூக சீர்திருத்தம் (3)

1. ஸ்ரீ நாராயணகுரு
1. ஈ. வெ. ராமசாமி
1. அம்பேத்கர்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### கணிதவியலாளர்கள் (8)

1. இராமானுசன்
1. எவரிஸ்ட் கால்வா
1. லியோனார்டு ஆய்லர்
1. எஸ். ஆர். ஸ்ரீனிவாச வரதன்
1. எஸ். எஸ். பிள்ளை
1. கே. ஆனந்த ராவ்
1. சி. எஸ். சேஷாத்ரி
1. கார்ல் ஃப்ரெடெரிக் காஸ்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### அறிவியலாளர்கள் (8)

1. மேரி க்யூரி
1. வெங்கி ராமகிருஷ்ணன்
1. கிரிகோர் மெண்டல்
1. மோக்சகுண்டம் விசுவேசுவரய்யா
1. அப்துல் கலாம்
1. ஹோமி பாபா
1. மேக்நாத் சாகா
1. கே. எஸ். கிருஷ்ணன்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### விளையாட்டு வீரர்கள் (3)

1. சச்சின் டெண்டுல்கர்
1. சானியா மிர்சா
1. கபில்தேவ்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## மக்கள் (54)

### பிறர் (13)

1. சுப்பிரமணிய பாரதி
1. சார்லி சாப்ளின்
1. கொலம்பசு
1. சலீம் அலி
1. புளோரன்ஸ் நைட்டிங்கேல்
1. இளையராஜா
1. சிபில் கார்த்திகேசு
1. புதுமைப்பித்தன்
1. செர்லக் ஓம்சு
1. ஸ்ரீ ராமகிருஷ்ணர்
1. சுவாமி விவேகானந்தர்
1. அரவிந்தர்
1. சார்லஸ் தியாப்பிலஸ் ஈவால்ட் ரேனியஸ்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## இந்தியா (72)

### பொது (10)

1. இந்தியா
1. யூனியன்_பிரதேசம்
1. இந்திய உச்ச நீதிமன்றம்
1. இந்திய தேசியக் கொடி
1. இந்திய_விடுதலைப்_போராட்டம்
1. இந்தியத் துறைமுகங்கள்
1. இந்திய இராணுவம்
1. இந்தியப் பிரதமர்
1. இந்திய அமைச்சரவை
1. தமிழ்நாடு முதலமைச்சர்களின் பட்டியல்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## இந்தியா (72)

### மாநிலங்கள் (32)

1. ஆந்திரப் பிரதேசம்
1. அருணாச்சல்_பிரதேசம்
1. அஸ்ஸாம்
1. பிஹார்
1. சத்தீஸ்கர்
1. கோவா (மாநிலம்)
1. குஜராத்
1. ஹரியானா
1. இமாசலப்_பிரதேசம்
1. ஜம்மு_காஷ்மீர்
1. ஜார்க்கண்ட்
1. கர்நாடகம்
1. கேரளம்
1. மத்தியப்_பிரதேசம்
1. மகாராஷ்டிரம்
1. மணிப்பூர்
1. மேகாலயா
1. மிசோரம்
1. நாகாலாந்து
1. ஒரிஸா
1. பஞ்சாப்
1. ராஜஸ்தான்
1. சிக்கிம்
1. திரிபுரா
1. தமிழ்நாடு
1. உத்தரகண்ட்
1. உத்தரப்_பிரதேசம்
1. மேற்கு_வங்காளம்
1. அந்தமான்_நிக்கோபார்_தீவுகள்
1. தாத்ரா_மற்றும்_நகர்_ஹவேலி
1. தாமன்,_தியு
1. லட்சத்தீவுகள்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## இந்தியா (72)

### நகரங்கள் (8)

1. சண்டிகர்
1. புதுச்சேரி
1. தில்லி
1. கோல்கத்தா
1. மும்பை
1. கொச்சி
1. ஜம்மு_காஷ்மீர்
1. காரைக்கால்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## இந்தியா (72)

### தமிழ்நாட்டு ஊர்கள் (22)

1. சென்னை
1. காஞ்சிபுரம்
1. அரியலூர்
1. திருச்சி
1. கரூர்
1. நாமக்கல்
1. சேலம்
1. ஈரோடு
1. திண்டுக்கல்
1. கோயம்புத்தூர்
1. மதுரை
1. எட்டயபுரம்
1. இராமநாதபுரம்
1. புதுக்கோட்டை
1. தேனி
1. நாகப்பட்டினம்
1. திருப்பூர்
1. வேதாரண்யம்
1. வேளாங்கண்ணி
1. தஞ்சாவூர்
1. திருநெல்வேலி
1. தூத்துக்குடி
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## இலங்கை (26)

### பொது (5)

1. இலங்கை
1. சிங்களம்
1. இலங்கைத் தமிழர்
1. இலங்கையின் இந்தியத் தமிழர்
1. கதிர்காமம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## இலங்கை (26)

### மாகாணங்கள் (9)

1. வடக்கு மாகாணம், இலங்கை
1. கிழக்கு மாகாணம், இலங்கை
1. வடமத்திய மாகாணம், இலங்கை
1. வடமேல் மாகாணம், இலங்கை
1. மத்திய மாகாணம், இலங்கை
1. தென் மாகாணம், இலங்கை
1. மேல் மாகாணம், இலங்கை
1. சபரகமுவா மாகாணம், இலங்கை
1. ஊவா மாகாணம், இலங்கை
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## இலங்கை (26)

### நகரங்கள் (12)

1. அம்பாந்தோட்டை
1. இரத்தினபுரி
1. திருக்கோணமலை
1. பருத்தித்துறை
1. பொலன்னறுவை
1. மட்டக்களப்பு
1. மன்னார்
1. மாத்தளை
1. முல்லைத்தீவு
1. யாழ்ப்பாணம்
1. கொழும்பு
1. வவுனியா
# விக்கிப்பீடியா:மாணவர்களுக்கான விக்கிப்பீடியா கட்டுரைகள்

## பொது (16)

1. இந்தியாவின் அலுவல் மொழிகள்
1. அசோகச் சக்கரம்
1. இந்திய ஆட்சிப் பணி
1. இந்தியக் காவல் பணி
1. இந்திய வனப் பணி
1. தகவல் பெறும் உரிமைச் சட்டம், 2005
1. இந்திய ரூபாய்க் குறியீடு
1. நூலகம்
1. ஊர்ப் பெயரின் பொதுக்கூற்று வடிவங்கள்
1. கல்வியறிவின் அடிப்படையில் இந்திய மாநிலங்களின் தரவரிசை
1. தமிழ் எழுத்துச் சீரமைப்பு
1. குருதிக் கொடை
1. தமிழ்த் தட்டச்சு முறைகள்
1. முன்னுரிமை வரிசை (இந்தியா)
1. தமிழ்99
1. புகுபதிகை
# கரும்பிள்ளைப் பூதனார்

சங்ககாலப் புலவர்களில் ஒருவர் **கரும்பிள்ளைப் பூதனார்**. பரிபாடலில் 10ஆம் எண்ணுள்ள பாடல் இவரால் பாடப்பட்டது. வையை ஆற்றில் நடைபெற்ற நீராட்டு விழா பற்றி இப்பாடல் விரிவாகச் சொல்கிறது.  
இக்காலத்தில் கள்ளழகர் வைகையில் இறங்கும் விழாவாக இது கொண்டாடப்படுகிறது.
# கரும்பிள்ளைப் பூதனார்

## பாடல் தரும் செய்தி

- இவரது தமிழை அறியும் வகையில் இவர் கையாண்டுள்ள சொற்களைப் கொண்டு செய்திகள் தரப்படுகின்றன.
வைகையாற்றில் வெள்ளம் வந்தது. புனல் மண்டி ஆடச்சனம் மண்டிச் சென்றது. நீராடச் செல்வோர் நீரெக்கி, மூஉய், முதலான விளையாட்டுக் கருவிகளுடன் சென்றனர். குதிரை, பெண்யானை, அத்திரி, சகடம், சிவிகை முதலானவற்றில் ஏறிச் சென்றனர். இன்னினியோர், விரவு நரையோர், வெறு நரையோர், பதிவத மாந்தர், பரத்தையர், பாங்கர் முதலானோர் வித்தகரின் இசை முழக்குடன் சென்றனர்.
# கரும்பிள்ளைப் பூதனார்

## கடல் வாணிகம்

மதக் களிற்றை அடக்குபவர் சங்க கால வாணிகம| திசையறி மீகான் போல் காணப்பட்டனர்.
# கரும்பிள்ளைப் பூதனார்

## சங்கம் மருவிய காலத் தமிழ்

- இழைகள் - பன்மை
- சலம் குடைவார் = நீராடுவார்
- தண்டம் இரண்டு = நின்றும் கிடந்தும் வணங்குதல்
- தண்டு = பல்லாக்கு
- திரிதர்வாய் = அலைந்து திரியும் இடம்
- நகில் = மகளிர் மார்பகம்
- பளிதம் = அரிசி மாவும் வெல்லமும் கலந்து செய்யும் உருண்டை
- பல் சனம் = பலதிறப்பட்ட மக்கள்
- வதி மாலை = ஓய்வு கொள்ளும் மாலை - முதலானவை
# சிறப்புப் பாயிரம்

**சிறப்புப் பாயிரம்** என்பது, ஒரு குறிப்பிட்ட நூலுக்கு மட்டும் சிறப்பாகப் பொருந்தும் விடயங்களை உள்ளடக்கிய ஒரு பாயிர வகை ஆகும். இது முகவுரை அல்லது அணிந்துரை போன்றது. இது அக்குறிப்பிட்ட நூலுக்கு முன்னர் காணப்படும். எல்லா நூல்களுக்கும் பொருந்தக்கூடியதாக நூல் பற்றிய பொதுவான முகவுரையான பொதுப் பாயிரத்திலிருந்தும் இது வேறானது. சிறப்புப் பாயிரம் பொதுவாகத் தமிழ் மரபுவழியான நூல்கள் எல்லாவற்றிலும் காணப்படும். இன்று கிடைக்கக்கூடியதாகவுள்ள மிகப் பழைய தமிழ் நூலான தொல்காப்பியத்தில் பொதுப்பாயிரம் இல்லாவிட்டாலும், சிறப்புப் பாயிரம் உள்ளது.  
சிறப்புப் பாயிரத்தை நூலாசிரியன் தவிர்ந்த வேறொருவர் எழுதுவதே மரபு. சிறப்புப் பாயிரம் பொதுவாக நூலின் சிறப்புப் பற்றிக் கூறுவது என்பதால் அதனை நூலாசிரியனே எழுதும்போது தற்புகழ்ச்சியாக ஆகிவிடும் என்பதாலேயே நூலாசிரியர் சிறப்புப் பாயிரத்தை எழுதுவதில்லை. சிறப்புப் பாயிரத்தை யார் எழுதலாம் என்பது குறித்தும் இலக்கண நூல்கள் விளக்குகின்றன. இளம்பூரணர் தனது தொல்காப்பிய உரையில், நூலாசிரியரின் ஆசிரியர், நூலாசிரியருடன் உடன் படித்தவர்கள், நூலாசிரியரின் மாணவர்கள், என மூன்று வகையினர் சிறப்புப் பாயிரம் செய்யத் தகுதியுடையவர் என்கிறார். நன்னூல், அந்நூலுக்கு உரை செய்தவர்களும் சிறப்புப் பாயிரம் எழுதலாம் என நான்கு வகையாகக் கூறுகின்றது. எடுத்துக்காட்டாகத் தொல்காப்பியத்துக்குச் சிறப்புப் பாயிரம் எழுதியவர் தொல்காப்பிய நூலாசிரியரான தொல்காப்பியரோடு உடன் கற்றவரான பனம்பாரனார் ஆவார்.
# சிறப்புப் பாயிரம்

## சிறப்புப் பாயிர உறுப்புக்கள்

சிறப்புப் பாயிரம்;  
1. ஆக்கியோன் பெயர்
1. நூல் வந்தவழி
1. நூல் வழங்கும் எல்லை
1. நூலின் பெயர்
1. யாப்பு (தொகுத்து எழுதுதல், விரித்து எழுதுதல், தொகுத்தும் விரித்தும் எழுதுதல், மொழிபெயர்த்து எழுதுதல் போன்ற நூல் ஆக்கும் முறைகளே யாப்பு எனப்படுகின்றது)
1. நூற்பொருள்
1. நூலைக் கேட்பதற்கு உரியவர்கள்
1. நூலைக் கேட்பதால் விளையும் பயன்  
ஆகியவற்றைத் தெளிவாக விளக்கவேண்டும் என்று நன்னூல் கூறுகிறது. மாணவர்கள் ஒரு நூலைக் கற்க முயலும்போது, அந்நூலில் கூறப்பட்டிருக்கும் பொருள் என்ன என்பதையும், அந் நூலைக் கற்பதன் மூலம் அடையும் பயன் என்ன என்பதையும், இந்நூலைக் கேட்பதற்கு உரிய அடிப்படையான தகைமை என்ன என்பதையும், என்னென்ன விடயங்களை அறிந்துகொண்டபின் அந்நூலைப் பயிலவேண்டும் என்பதையும் அவர்கள் அறிந்திருக்க வேண்டும். அல்லது நூலைக் கற்கும் போது ஆர்வம் இல்லாமலும் இருப்பதுடன் அவற்றைப் புரிந்துகொள்வதும் கடினமாக இருக்கும். இதன் காரணமாகவே இவ்விடயங்களை முன்னராகவே மாணவர்களுக்கு உணர்த்தவேண்டிச் சிறப்புப் பாயிரத்துள் இவ்விடயங்களைக் கூற வேண்டிய தேவை ஏற்படுகின்றது. அத்துடன் தாம் கற்கவுள்ள நூல்கள் கற்று வல்ல சான்றோரால் செய்யப்பட்டுப் பிழைகள் இன்றி இருக்கும் என்பதையும், நூல் மூலநூலுக்கு முரண்பாடான கொள்கைகளைக் கொண்டவர்களால் ஆக்கப்படவில்லை என்பதையும் மாணவர்கள் முன்னரே தெளிவாக உணரவேண்டும் என்பதற்காகவே நூலாசிரியன் பெருமை, நூலின் பெருமை என்பவை விளங்கும்படி ஆக்கியோன் பெயர், நூலின் வழி, வழங்கும் நிலம், நூற்பெயர் என்பவையும் சிறப்புப்பாயிரத்தில் இடம்பெற வேண்டும் என இலக்கண நூல்கள் கூறுகின்றன.  
இவற்றைத் தவிர;  
1. நூல் செய்த காலம்,
1. நூல் அரங்கேறிய இடம்,
1. நூல் ஏன் செய்யப்பட்டது  
போன்ற தகவல்களும் சில நூல்களின் சிறப்புப் பாயிரங்களில் காணப்படுவது உண்டு. முன்னர் கூறிய எட்டும் நூல் ஆக்கிய காலத்திலும் அதற்குப் பின்னர் நூல் வழங்கும் காலம் முழுவதும் பயனுள்ளவை ஆக இருப்பதைப்போலப் பின்னர் கூறிய காலம் முதலான மூன்றும் நூல் ஆக்கிய காலத்துடன் மட்டும் தொடர்புடையவை என்பதால், அவற்றைக் கூறுவதால் பெரும் பயன் இல்லை என்று கருதிச் சிலர் இவற்றைச் சிறப்புப்பாயிரத்துள் கூறுவதில்லை.
# குரு அரவிந்தன்

**குரு அரவிந்தன்** கனடாவில் வாழ்ந்து வரும் தமிழ் எழுத்தாளர்களில் ஒருவர். சிறுகதை, புதினம் எழுதுவதுடன் கனடாவில் இருந்து வெளிவரும் தமிழ்த் திரைப்படங்களுக்கு திரைக்கதை, வசனங்கள், மற்றும் நாடகங்களும் எழுதி வருகிறார்.
# குரு அரவிந்தன்

## வாழ்க்கைக் குறிப்பு

இலங்கையின் யாழ்ப்பாண மாவட்டத்தில் காங்கேசன்துறையைப் பிறப்பிடமாகக் கொண்டவர். தந்தை பெயர் அருணசலம் குருநாதபிள்ளை. காங்கேசன்துறை நடேசுவரா கல்லூரி, தெல்லிப்பழை மகாஜனாக் கல்லூரி ஆகியவற்றின் பழைய மாணவர்.
# குரு அரவிந்தன்

## எழுத்துத் துறையில்

இவரின் சிறுகதைகள், தென்னிந்திய சஞ்சிகைகளான ஆனந்த விகடன், குமுதம், கல்கி, யுகமாயினி ஆகியவற்றில் வெளிவந்துள்ளன. கனடாவில் தாய்வீடு, தூறல், உதயன் போன்ற பத்திரிகைகளில் இவரது தொடர்கட்டுரைகள் வெளிவருகின்றன.  
இலங்கையில் தினக்குரல், வீரகேசரி, செருமனியில் வெற்றிமணி, லண்டனில் புதினம், பாரிசில் உயிர்நிழல் போன்ற பத்திரிகைகளிலும் இவரது கட்டுரைகள் வெளிவருகின்றன.
# குரு அரவிந்தன்

## இணையத்தில்

இணையத்தில் "பதிவுகள்", "திண்ணை" போன்ற இணையத்தளங்களில் நாடகம், படைப்பிலக்கியம் சம்பந்தமான விமர்சனக் கட்டுரைகளை எழுதி வருகின்றார்.
# குரு அரவிந்தன்

## சிறுகதைத் தொகுப்புக்கள்

- இதுதான் பாசம் என்பதா? (2002, 2005)
- என் காதலி ஒரு கண்ணகி (2001)
- நின்னையே நிழல் என்று! (2006)
# குரு அரவிந்தன்

## நாவல்கள்

- உறங்குமோ காதல் நெஞ்சம்? (2002,2004)
- உன்னருகே நான் இருந்தால்...? (2004)
- எங்கே அந்த வெண்ணிலா? (2006)
- நீர்மூழ்கி நீரில் மூழ்கி... (2008)
# குரு அரவிந்தன்

## ஒலிப்புத்தகங்கள்

- மலரே காதல் மலரே...
- நதியே காதல் நதியே..
- இங்கேயும் ஒரு வெண்ணிலா
# குரு அரவிந்தன்

## மேடை நாடகங்கள்

தெல்லிப்பழை மகாஜனா பழைய மாணவர்களின் கலைவிழாவுக்காக இவர் நாடகங்களை எழுதியுள்ளார்.
# குரு அரவிந்தன்

## திரைக்கதை

கனடாவில் பல திரைப்படங்களுக்கு இவர் திரைக்கதை வசனம் எழுதியுள்ளார்..
- சுகம் சுகமே
- சிவரஞசனி
- வேலி (வெளியாகவில்லை)
# குரு அரவிந்தன்

## மேடையேறிய நாடகங்கள்

- அன்னைக்கொருவடிவம், (சித்தங்கேணி ஒன்றிய ஆண்டுவிழா)
- மனசுக்குள் மனசு. (மாகஜனக்கல்லூரி நூற்றான்டு விழா – கதை வசனம்)
# குரு அரவிந்தன்

## மேடையேறிய சிறுவர் நாடகங்கள்

- பொங்கலோ பொங்கல், (சொப்கா பீல் தமிழர் மன்றம்)
- தமிழா தமிழா, (வாட்டலூ தமிழ் சங்கம்)
- பேராசை (பீல் கல்விச்சபை பல்கலாச்சார விழா)
# குரு அரவிந்தன்

## இலக்கிய பரிசுகள்

- யுகமாயினி குறு நாவல் போட்டி (2009) - இரண்டாம் பரிசு
- கலைமகள் - ராமரத்தினம் நினைவு குறுநாவல் போட்டி (2011)- இரண்டாம் பரிசு
# குரு அரவிந்தன்

## விருதுகள்

- தமிழர் தகவல் இலக்கிய விருது - (கனடா, 2012)
# குரு அரவிந்தன்

## வெளி இணைப்பு

- குரு அரவிந்தனின் இணையத்தளம்
- குரு அரவிந்தனுடன் நேர்காணல்
- சிறுகதைகள்
# சபை உரையாளர் (நூல்)

**சபை உரையாளர்** (*Ecclesiastes*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும். இது *பரிசுத்த வேதாகம* பதிப்பில் **பிரசங்கி** என்று வழங்கப்படுகிறது.
# சபை உரையாளர் (நூல்)

## சபை உரையாளர் நூல் பெயர்

**சபை உரையாளர்** என்னும் நூல் ஒரு ஞானியின் சிந்தனைகளைக் கொண்டது. எபிரேய மூல மொழியில் இந்நூல் קֹהֶלֶת = Kohelet (அல்லது Qoheleth, Koheles, Koheleth, Coheleth) என்னும் பெயரால் அறியப்படுகிறது. இதன் பொருள் *மக்களைக் குழுவாக ஒன்றுசேர்ப்பவர்* என்பதாகும். இந்நூலின் பழைய தமிழ்ப் பெயர் *சங்கத் திருவுரை ஆகமம்* (*பிரசங்கி ஆகமம்*) என்றிருந்தது. ஆங்கிலத்தில் Ecclesiastes என்று அழைக்கப்படும் இந்நூலின் பெயர் அதன் கிரேக்க மொழிபெயர்ப்பிலிருந்து தோன்றுவதாகும். Ἐκκλησιαστής (Ecclesiastes) என்னும் கிரேக்கச் சொல் *குழு (சபை, அவை) தலைவர்* என்னும் பொருள்தரும்.
# சபை உரையாளர் (நூல்)

## நூல் எழுதப்பட்ட காலம்

**சபை உரையாளர்** என்னும் இச்சிறுநூல் கி.மு. 3ஆம் நூற்றாண்டளவில் எழுதப்பட்டிருக்கலாம் என்பது அறிஞர் கருத்து. கிரேக்க தத்துவமும் சிந்தனையும் இந்நூலில் ஓரளவு இடம்பெறுகிறது.
# சபை உரையாளர் (நூல்)

## நூலின் கருப்பொருள்

இந்நூல் ஞான இலக்கியம் என்னும் வகை சார்ந்தது. இந்நூலை உருவாக்கிய ஞானி மானிட வாழ்வு எவ்வளவு குறுகியது, முரண்பாடானது எனக் கண்டுணர்கிறார். மனித வாழ்க்கையில் காணப்படும் அநீதிகளும் அவநம்பிக்கைகளும் அவருக்குப் பெரும் புதிர்களாகத் தோன்றுகின்றன. எனவே, *வாழ்க்கையே வீண்* என்ற முடிவுக்கு வருகிறார். மனித வாழ்வின் போக்கை ஆண்டு நடத்தும் இறைவனின் வழிகளை அவரால் புரிந்துகொள்ள முடியவில்லை. ஆயினும் மக்கள் கடுமையாக உழைத்து இறைவன் அருளும் கொடைகளை வேண்டுமளவு துய்த்து மகிழுமாறு அறிவுரை கூறுகிறார்.  
இந்நூலில் மனித வாழ்க்கையின் நிலையாமை, இயலாமை முதலியன விரித்துரைக்கப்படுகின்றன. ஆயினும் இந்நூல் விவிலியத்தில் இடம்பெற்றுள்ளமை மனிதர் தோல்வி மனப்பான்மையையும் மனத்தளர்வையும் இறைவனின் துணையால் வெல்லலாம் என்பதையே காட்டுகின்றது.  
இந்நூல் தங்கள் சொந்த வாழ்க்கையைப் பிரதிபலிப்பதாகப் பலர் கருதலாம். ஆயினும், இக்கருத்துக்களை எதிரொலிக்கும் இதே விவிலியம், கடவுள்மீது வைக்கும் நம்பிக்கைதான் மானிட வாழ்வுக்கு நிறைபொருளை அளிக்கும் என்று வற்புறுத்திக் கூறுவதையும் அவர்கள் உணர வேண்டும்.
# சபை உரையாளர் (நூல்)

## வாழ்க்கைக்கு இலக்கு இல்லையா?

இந்நூலின் ஆசிரியர் வாழ்க்கைக்கு இலக்கு இல்லை என்னும் கருத்துடையவராய்த் தோற்றமளிக்கிறார். கதிரவன் காலையில் உதிக்கிறான், மாலையில் மறைகிறான், அடுத்த நாளும் உதிக்கிறான். காற்று வீசுகிறது, திரும்பவும் அதே இடத்திற்கு வருகிறது. ஆறுகள் எல்லாம் கடலில் போய் சேர்கின்றன, ஆனால் கடல் நிறைவதில்லை. மக்கள் வாழ்வும் ஓயாத உழைப்பாக இருக்கிறது. எதற்காக இந்த ஓயா உழைப்பு? ஆகவே, "வீண், முற்றிலும் வீண்; எல்லாமே வீண்" என்கிறார் சபை உரையாளர் (1:2).  
அவர் செல்வத்தைப் பெருக்கினார், பல கட்டடங்களைக் கட்டினார், மந்தை மந்தையாக ஆடுமாடுகளை வாங்கினார், அடிமைகளை வேலைக்கு அமர்த்தினார், ஆனால் அவரது உள்ளம் நிறைவுகாணவில்லை. அறிவைத் தேடினார், ஆனால் அறிவு பெருகப் பெருகத் துன்பமும் மிகுந்ததே ஒழிய நிறைவு கிட்டவில்லை. ஆகவே செல்வமும் அறிவைத் தேடும் முயற்சியும்கூட வீணே என எண்ணினார்.  
வாழ்க்கை நிலையற்றது. எல்லாரும் இறுதியில் சாவைச் சந்திக்கிறார்கள். அறிவிலி இறப்பதுபோல ஞானியும் ஒருநாள் இறந்து மறைகின்றான் (2:15-17). இவ்வாறு எல்லாமே வீண் எனும் முடிவுக்கு வந்தார் ஆசிரியர்.
# சபை உரையாளர் (நூல்)

## வாழ்க்கையின் முரண்பாடுகள்

சபை உரையாளர் மனித உழைப்பு பயனற்றது என்றோ, செல்வம் தேட வேண்டாம் என்றோ கூறவில்லை. அவற்றால் வாழ்க்கையில் பயனுண்டு என அவர் உணர்ந்தார். "என் முயற்சி அனைத்தும் எனக்கு மகிழ்ச்சியூட்டியது" என்று அவர் கூறுகிறார் (2:10). ஆயினும் உழைப்பும் உழைப்பினால் தேடப்படும் செல்வமும் எப்போதும் பலனளிப்பதில்லை. சேர்த்த செல்வத்தை யார்தான் தம்மோடு கொண்டுசெல்ல முடியும்? ஈட்டிய பொருளைத் தன் மக்களுக்கோ பிறருக்கோ விட்டுச் செல்வதுதான் மனித நிலை. சேர்த்த செல்வத்தை அனுபவிக்க முடியாத நிலையும் எழுகிறது.  
நீதிநேர்மையைக் கடைப்பிடித்து வாழ்வோர் மேலோங்குகிறார்களா என்றால் அதுவுமில்லை. நீதி இவ்வுலகில் எப்போதும் வெற்றி அடைவதில்லை. உலகம் நீதியின்படி ஆளப்படுவதாகத் தெரியவில்லை.  
இறுதியிலோ எல்லாருக்கும் நிகழ்வது சாவுதான். அது நல்லார்க்கும் பொல்லார்க்கும் பொதுவாயுள்ளது. "விதித்துள்ளபடிதான் எல்லாருக்கும் எல்லாம் நேரிடும். நேர்மையானவர்களுக்கும் பொல்லாதவர்களுக்கும், நல்லவர்களுக்கும் கெட்டவர்களுக்கும், மாசற்றவர்களுக்கும் மாசுள்ளவர்களுக்கும், பலிசெலுத்துகிறவர்களுக்கும் பலிசெலுத்தாதவர்களுக்கும் விதித்துள்ளபடிதான் நேரிடும்" (9:2).  
ஆக, இம்மண்ணக வாழ்வுக்குப் பின் விண்ணக வாழ்வு உண்டா என்பது குறித்து இந்நூல் ஐயமே தெரிவிக்கிறது எனலாம். "மனிதரின் உயிர்மூச்சு மேலே போகிறது என்றும் விலங்குகளின் உயிர்மூச்சு கீழே தரைக்குள் இறங்குகிறது என்றும் யாரால் சொல்ல இயலும்?" என்று கேள்வி எழுப்புகிறார் நூலாசிரியர் (3:21).
# சபை உரையாளர் (நூல்)

## கடவுள் தரும் கொடைகளை அனுபவிக்க வேண்டும்

வாழ்க்கை பொருளற்றதுபோலத் தோன்றினாலும், இவ்வுலகில் கடவுள் நமக்கு அளிக்கும் கொடைகளை நாம் அனுபவிக்க வேண்டும் என்று ஆசிரியர் கூறுகின்றார். "உண்பதையும் குடிப்பதையும் தம் உழைப்பால் வரும் இன்பத்தைத் துய்ப்பதையும்விட, நலமானது மனிதருக்கு வேறொன்றுமில்லை. இந்த வாய்ப்பு கடவுள் தந்ததே எனக் கண்டேன்" (2:24).  
"ஆகவே, நீ நன்றாய்ச் சாப்பிடு...எப்போதும் நல்லாடை உடுத்து...இவ்வுலக வாழ்க்கை வீணெனினும், உனக்குக் கிடைத்துள்ள வாழ்நாள் முழுதும் நீ உன் மனைவியோடு இன்புற்றிரு...நீ செய்ய நினைக்கும் செயல் எதுவோ அதைச் செய்; அதையும் உனக்கு ஆற்றல் இருக்கும்போதே செய்" (9:7-10).  
வாழ்க்கையை அனுபவிக்கும்போது அறநெறியையும் கடைப்பிடிக்க வேண்டும் என்று சபை உரையாளர் கூறுகின்றார்: "இளையோரே, இளமைப் பருவம் மகிழ்ச்சியோடிருப்பதற்கே. இளமையின் நாள்களில் உள்ளக் களிப்புடனிருங்கள். மனம் விரும்புவதைச் செய்யுங்கள்; கண்களின் நாட்டத்தை நிறைவேற்றுங்கள். ஆனால், நீங்கள் செய்கிற ஒவ்வொரு செயலுக்கும் உரிய தீர்ப்பைக் கடவுள் வழங்குவார் என்பதை மறவாதீர்கள். மனக் கவலையை ஒழியுங்கள். உடலுக்கு ஊறு வராதபடி காத்துக் கொள்ளுங்கள்" (11:9-10).  
எதைச் செய்வதிலும் மிகைப்போக்கைத் தவிர்க்க வேண்டும் என்று அறிவுறுத்துகிறார் ஆசிரியர்: "நேர்மையாய் நடப்பதிலும் ஞானத்தைப் பெறுவதிலும் வெறிகொண்டவராய் இராதீர்...ஒன்றைப் பற்றிக்கொண்டிருக்கும்போது, அதற்கு மாறானதைக் கைவிட்டுவிடாதீர்" (7:16-18).
# சபை உரையாளர் (நூல்)

## சபை உரையாளர் நூலும் திருக்குறளும்: ஓர் ஒப்பீடு

வள்ளுவர் வகுத்த உலக நெறியாம் திருக்குறளில் வரும் கருத்துக்கள் பல சபை உரையாளர் நூலிலும் உள்ளன. அவற்றுள் சிலவற்றைக் கீழ்வரும் அடைவில் காணலாம்.  
| கருத்து | விவிலியம்: சபை உரையாளர் நூல் பாடம் | இணையான திருக்குறள் எடுத்துக்காட்டு |  |
| --- | --- | --- | --- |
| இன்பம்-துன்பம் தொடர்கதை | "வாழ்க்கை இன்பமாய் இருக்கும்போது மகிழ்ச்சியோடிரு; துன்பம் வரும்போது நீ நினைவில் கொள்ளவேண்டியது:
'அடுத்து என்ன நடக்கும் என்பதை நீ தெரிந்துகொள்ளா வண்ணம் கடவுள்,
இன்பத்தையும் துன்பத்தையும் மாறி மாறி வரவிடுகிறார்" (7:17) | ஊழில் பெருவலி யாவுள? மற்றொன்று
சூழினும் தான்முந் துறும் <small>(380)</small>  
நன்றாங்கால் நல்லவாக் காண்பவர் அன்றாங்கால்
அல்லல் படுவ(து) என்?<small>(379)</small> |  |
| தீயதை விலக்கல் | "உள்ளத்தில் வன்மத்திற்கு இடங்கொடாதே;
மூடரின் நெஞ்சமே வன்மத்திற்கு உறைவிடம்" (7:9) | தீயவை தீய பயத்தலால் தீயவை
தீயினும் அஞ்சப் படும்<small>(202)</small> |  |
| செல்வம் நிலையாது | "உலகில் ஒரு பெருந்தீங்கை நான் கண்டேன். ஒருவர் சேமிக்கும் செல்வம்
அவருக்குத் துன்பத்தையே விளைவிக்கும். ஒருவர் ஒரு நட்டம்தரும்
தொழிலுல் ஈடுபட்டுத் தம் செல்வத்தை இழக்கிறார். அவருக்கு ஒரு பிள்ளை உள்ளது.
ஆனால் அப்பிள்ளைக்குக் கொடுப்பதற்கோ ஒன்றுமில்லை" (5:13-14) | கூத்தாட்(டு) அவைக்குழாத்(து) அற்றே பெருஞ்செல்வம்
போக்கும் அதுவிளிந் தற்று<small>(332)</small> | } |
# சபை உரையாளர் (நூல்)

## வேறுபாடுகள்

குறளுக்கும் சபை உரையாளர் நூலுக்கும் இடையே ஒற்றுமைகள் உள்ளன என்றாலும் சில முக்கிய வேற்றுமைகள் உள்ளதையும் சுட்ட வேண்டும்.  
"வாழ்க்கை பொருளற்றது; அனைத்தும் வீணே" என்று சபை உரையாளர் கூறுகிறார். ஆனால் வள்ளுவர் மறுமையில் திட்டமான நம்பிக்கையுடையவர். மக்கள் இம்மையில் செய்த நல்வினை தீவினைகளின் பயனை மறுமையில் அடைதல் கூடும் என அவர் நம்பினார். மேலும், இம்மையில் கற்ற கல்வி, பயின்ற புலனடக்கம், நிறுவிய நட்பு ஆகியவை தொடர்ந்து மறுமையிலும் பயனளிக்கும் என்பது குறள் கருத்து (காண்க: குறள்கள் 398; 126; 107; 62).  
"அறிவினால் விளையும் பயன் யாது?" என்று வினவினார் சபை உரையாளர் (2:15). ஆனால் வள்ளுவரோ,  
"ஒருமைக்கண் தான்கற்ற கல்வி ஒருவற்கு  
எழுமையும் ஏமாப்(பு) உடைத்து" <small>(398)</small>  
என்றார்.  
அறிவையும் கல்வியையும் ஓரளவோடு நிறுத்திக்கொள்ள வேண்டும் என்பதல்ல வள்ளுவர் கருத்து.  
"தொட்டனைத்(து) ஊறும் மணற்கேணி மாந்தர்க்குக்  
கற்றனைத்(து) ஊறும் அறிவு"<small>(396)</small>  
என அவர் வலியுறுத்துவார்.
# சபை உரையாளர் (நூல்)

## சபை உரையாளர் நூலும் விவிலியச் செய்தியும்

சபை உரையாளர் நூலில் அடங்கியுள்ள செய்தி மனித வாழ்க்கை பொருளற்றது என்று கூறுவதுபோல் தோற்றமளித்தாலும், விவிலியம் முழுவதும் தரும் செய்தி மனிதருக்கு நம்பிக்கை அளிப்பதாகும். கடவுளிடத்தில் நம்பிக்கை கொண்டு வாழும் மனிதர் இவ்வுலக முரண்பாடுகளைக் கண்டு தளர்ந்துவிட மாட்டார்கள். மாறாக, தீமைக்கு ஒரு நாள் முடிவு வரும், நன்மை இறுதியில் வெற்றிகொள்ளும் என்னும் பிடிப்பு அவர்கள் உள்ளத்தில் இருக்கும். கடவுளை நம்பினோர் கைவிடப்படார் என்பதே விவிலியத்தின் மையச் செய்தி.
# ஷெல்ட் சண்டை

**ஷெல்ட் சண்டை** (*Battle of the Scheldt*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டைத்தொடராகும். வடக்கு பெல்ஜியம் மற்றும் தென்மேற்கு நெதர்லாந்தில் நடந்த இச்சண்டைகளில் நேச நாடுகளில் ஒன்றான கனடாவின் படைகள் ஷெல்ட் ஆற்றின் முகத்துவாரத்தை நாசி ஜெர்மனியின் படைகளிடமிருந்து கைப்பற்றின.  
ஜூன் 1944ல் நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீது நேச நாடுகள் படையெடுத்தன. அடுத்த சில மாதங்களில் பிரான்சு, பெல்ஜியம் மற்றும் நெதர்லாந்து நாடுகளின் பல பகுதிகள் ஜெர்மானியர்களிடமிருந்து மீட்கப்பட்டன. மேற்குப் போர்முனையில் நேச நாட்டுப்படைகளின் விரைவான முன்னேற்றம் வேறொரு சிக்கலை உருவாக்கியது. படைகளுக்குத் தேவையான தளவாடங்களைக் குறித்த நேரத்தில் ஐரோப்பாவிற்குக் கொண்டு செல்லப் போதுமான துறைமுகங்கள் நேச நாடுகளின் கைவசம் இல்லை. செப்டம்பர் மாதம் எரிபொருள் மற்றும் பிற தளவாடஙகளின் பற்றாக்குறையால் நேச நாட்டு முன்னேற்றம் தடைபடும் நிலை உருவானது. இதனால் பெல்ஜியத்தின் முக்கிய துறைமுகமான ஆண்ட்வெர்ப்பை நேச நாட்டுப் படைகள் கைப்பற்றின. ஆண்ட்வெர்ப் துறைமுகம் ஐரோப்பியத் தளவாடப் போக்குவரத்து நெரிசலை வெகுவாகக் குறைத்துவிடுமென்பது நேச நாட்டுத் தளபதிகளின் கணக்கு. ஆனால் ஆண்ட்வெர்ப் துறைமுகம் பிரிட்டானியப் படைகளின் வசமானாலும், அது அமைந்திருந்த ஷெல்ட் ஆற்றின் முகத்துவாரம் ஜெர்மானியர் வசமிருந்த்தால், எதிர்பார்த்தபடி துறைமுகத்தைப் பயன்படுத்த முடியவில்லை.  
செப்டம்பர் மாதம் மார்க்கெட் கார்டன் நடவடிக்கையில் நேச நாட்டுப்படைகள் கவனம் செலுத்திக் கொண்டிருந்த போது, ஷெல்ட் முகத்துவாரப் பகுதியில் ஜெர்மானியப் படைகள் தங்கள் நிலைகளைப் பலப்படுத்திக்கொண்டிருந்தன. மார்க்கெட் கார்டனின் தோல்வியால் ஆண்ட்வெர்ப் துறைமுகத்தின் முக்கியத்துவம் அதிகரித்தது. அக்டோபர் 2ம் தேதி கனடிய முதலாம் ஆர்மியின் தலைமையில் நேசநாட்டுப் படைகள் ஷெல்ட் முகத்துவராத்தைக் கைப்பற்றும் பணியில் இறங்கின. அடுத்த ஐந்து வாரங்களுக்கு இப்பகுதியில் கடும் சண்டை நிகழ்ந்தது. நீர்நிலத் தாக்குதல்கள், கடும் ஜெர்மானிய எதிர்ப்பு, சீரற்ற நிலப்பரப்பில் முன்னேற்றம் என பல கடினமான தடைகளை முறியடித்து நவம்பர் 8ம் தேதி ஷெல்ட் முகத்துவாரப்பகுதியை நேசநாட்டுப் படைகள் கைப்பற்றின. இத்தொடர் சண்டையில் பன்னிரெண்டாயிரத்துக்கும் மேற்பட்ட நேசநாட்டுப் படைவீரர்கள் மாண்டனர், காயமடைந்தனர் அல்லது கைது செய்யப்பட்டனர். இவர்களுள் பாதிக்கு மேல் கனடியர்கள். இந்த இழப்புகளால் கனடிய ராணுவத்துக்குக் கட்டாயமாக ஆட்களைச் சேர்ப்பதில் சிக்கல் உண்டானது. ஷெல்ட் பகுதி முழுவதும் கைப்பற்றப்பட்டு மூன்று வாரங்களுள் ஆண்ட்வெர்ப் துறைமுகம் நேச நாட்டு சரக்குக்கப்பல் போக்குவரத்துக்குத் திறந்துவிடப்பட்டது.
# ஷெல்ட் சண்டை

## பின்புலம்

1940 முதல் ஜெர்மானியப் படைகளின் ஆக்கிரமிப்பில் இருந்த மேற்கு ஐரோப்பா மீது ஜூன் 6, 1944ல் நேச நாட்டுப் படைகள் கடல் வழியாகப் படையெடுத்தன. ஜூன் - செப்டம்பர் 1944ல் நடந்த சண்டைகளில் பிரான்சு, பெல்ஜியம், நெதர்லாந்து ஆகிய நாடுகளின் பல பகுதிகள் ஜெர்மானியர்களிடமிருந்து மீட்கப்பட்டன. மேற்குப் போர்முனையில் சண்டையில் ஈடுபட்டிருந்த நேச நாட்டுப்படைகளுக்குத் தேவையான எரிபொருளும் தளவாடங்களும், பிரான்சின் துறைமுகங்கள் வழியாக இறக்குமதி செய்யப்பட்டன. ஆனால் படைகளின் வேகமான முன்னேற்றத்தாலும், எதிர்பாராமல் விரைவில் கிடைத்த வெற்றிகளாலும், போதுமான தளவாடங்களை இறக்குமதி செய்வதில் சிக்கல் ஏற்பட்டது. இதனால் ஏற்கனவே கைபற்றிய துறைமுகங்கள் போக வேறு சில துறைமுகங்களையும் கைப்பற்றும் அவசியம் நேச நாட்டுப் படைகளுக்கு ஏற்பட்டது.  
மேற்கு ஐரோப்பாவின் அட்லாண்டிக் கடற்கரையில் அமைந்துள்ள பெருந்துறை முகங்களில் ஒன்று ஆண்ட்வெர்ப். பெல்ஜியம் நாட்டில் அமைந்திருந்த இந்த ஆழ்கடல் துறைமுகத்தை செப்டம்பர் 4ம் தேதி பிரிட்டானியப் படைகள் கைப்பற்றின. துறைமுகமும் ஆண்ட்வெர்ப் நகரமும் நேசநாட்டுப் படைகள் வசமானாலும், ஆண்ட்வெர்ப் அமைந்திருந்த ஷெல்ட் ஆற்றின் முகத்துவாரப் பகுதி ஜெர்மானியர் வசமிருந்தது. இதனால், துறைமுகத்தை உடனடியாக சரக்குப் போக்குவரத்துக்குப் பயன்படுத்த முடியவில்லை. ஜெர்மனி மீதான போர் நீண்ட நாட்கள் தொடருமெனில் ஆண்ட்வெர்ப்பைச் சுற்றியுள்ள ஜெர்மானியப் படைகளை விரட்டி துறைமுகத்தை மீண்டும் திறப்பது நேச நாட்டுப் படைகளுக்கு அவசியமென்பதை இரு தரப்பும் உணர்ந்திருந்தன. ஆனால் செப்டம்பர் மாதம் முழுவதும் ஷெல்ட் முகத்துவாரத்தைக் கைப்பற்ற நேச நாடுகள் முயலவில்லை. மாறாக மார்க்கெட் கார்டன் நடவடிக்கை மூலம் ஜெர்மனியை விரைவில் தோற்கடிக்க முயன்றன. மார்க்கெட் கார்டனின் தோல்வியால், போர் 1944 இறுதிக்குள் முடிவுக்கு வராது என்பது தெளிவானது; ஆண்ட்வெர்ப்பின் முக்கியத்துவம் அதிகமானது. செப்டம்பர் மாதம் முழுவதும் ஷெல்ட் பகுதியின் ஜெர்மானியப் படை நிலைகள் பலப்படுத்தப்பட்டிருந்தன.  
ஷெல்ட் பகுதியின் புவி அமைப்பு தாக்கும் தரப்புக்குப் பாதகமாகவும், பாதுகாவலர்களுக்குச் சாதகமாகவும் அமைந்திருந்தது. ஆண்ட்வெர்ப் துறைமுகம் அட்லாண்டிக் கடலோரத்திலிருந்து சற்று தொலைவில், ஷெல்ட் முகத்துவாரத்தின் உட்பகுதியில் அமைந்துள்ளது. அதனை அடைய இரு கடல்வழிகளில் ஒன்றை கப்பல்கள் பயன்படுத்த வேண்டும். வடக்கு கடல்வழி, வால்கெரென் தீவு மற்றும் தெற்கு பெவ்லாந்து தீபகற்பத்தின் கரையோரமாக அமைந்துள்ளது. இவ்விரண்டும் ஜெர்மானியர் கைவசமிருந்தன. இரண்டாவது வழியான லியோபோல்டு கால்வாய்க்கு வடக்கிலிருந்த பிரெஸ்கென்ஸ் பகுதியும் ஜெர்மானியர் வசமிருந்தது. ஆண்ட்வெர்ப் துறைமுகத்தைக் கப்பல் போக்குவரத்துக்குத் திறந்த விட வேண்டுமென்றால், இப்பகுதிகளை நேசநாட்டுப் படைகள் கைப்பற்ற வேண்டும். இவற்றிலிருந்து ஜெர்மானியப்படைகளை விரட்டும் பொறுப்பு கனடிய முதலாம் ஆர்மிக்கு வழங்கப்பட்டது. இப்படைப்பிரிவில் 2வது கனடிய கோர், போலந்திய 1வது கவச டிவிசன், பிரிட்டானிய 1வது கொர், மற்றும் 49வது, 52வது பிரிட்டானிய டிவிசன்கள் இடம் பெற்றிருந்தன. ஜெர்மானியத் தரப்பில், ஜெனரல் கஸ்டாவ் அடால்ஃப்-வான் சாங்கன் தலைமையிலான 15வது ஆர்மிக்கு ஷெல்ட்டைப் பாதுகாக்கும் பொறுப்பு தரப்பட்டிருந்தது.
# ஷெல்ட் சண்டை

## சண்டையின் போக்கு

அக்டோபர் 2 முதல் நவம்பர் 8 வரை நீடித்த ஷெல்ட் சண்டை நான்கு கட்டங்களாக நடைபெற்றது:  
- ஆண்ட்வெர்ப் துறைமுகத்துக்கு வடக்கிலுள்ள பகுதிகளைக் கைப்பற்றி தெற்கு பேவ்லாந்துக்குச் செல்லும் வழிகளைக் கைப்பற்றுதல்.
- பிரெஸ்கென்ஸ் இடைப்பகுதியைக் (Breskens pocket) கைப்பற்றுதல் (சுவிட்ச்பாக் நடவடிக்கை)
- தெற்கு பெவ்லாந்தைக் கைப்பற்றுதல் (வைட்டாலிடி நடவடிக்கை)
- வால்கெரென் தீவைக் கைப்பற்றுதல் (இன்ஃபாச்சுவேட் நடவடிக்கை)
# ஷெல்ட் சண்டை

## சண்டையின் போக்கு

### வடக்கு நோக்கி முன்னேற்றம்

ஆண்ட்வெர்ப்புக்கு வடக்கில் உள்ள பகுதிகளைக் கைப்பற்றும் பணி செப்டம்பர் மாதமே துவங்கி விட்டாலும், கடினமான நிலப்பரப்பாலும், ஜெர்மானிய எதிர்ப்பாலும் எந்த முன்னேற்றமுமின்றி முடங்கிப் போனது. அக்டோபர் 2ம் தேதி மீண்டும் கனடியப் படைகள் வடக்கில் மெதுவாக முன்னேறத் தொடங்கின. இப்பகுதியின் நிலப்பரப்பில் தண்ணீர் ஆங்காங்கே தேங்கி சேறு கலந்திருந்தது முன்னேற்றத்தைத் தாமதப் படுத்தியது. பொறிகள், கண்ணிவெடிகள் போன்ற தடைகளை மீறி பெருத்த இழப்புகளூடே மெதுவாக முன்னேறி அக்டோபர் 16ம் தேதி வூன்ஸ்கிராஃப்ட் பகுதியைக் கனடியப் படைகள் கைப்பற்றின. இதனால் தெற்கு பெவ்லாந்து தீபகற்பத்துக்குத் தெற்கிலிருந்து செல்லும் பாதை நேசநாட்டுப் படை நகர்த்துதலுக்குத் திறக்கப்பட்டது. இக்கட்டத்தில் ஃபீல்டு மார்ஷல் பெர்னார்ட் மோண்ட்கோமரியின் ஆணையின் பேரில், பிரிட்டானிய 21வது ஆர்மி குரூப் ஷெல்ட்டுக்கான தாக்குதலில் இணைந்தது. அக்டோபர் 24ம் தேதி தெற்கு பெவ்லாந்து தீபகற்பத்தின் கழுத்துப் பகுதியைத் தாண்டி நேசநாட்டுப் படைகள் முன்னேறி விட்டன.
# ஷெல்ட் சண்டை

## சண்டையின் போக்கு

### சுவிட்ச்பாக் நடவடிக்கை

ஆண்ட்வெர்ப்பிலிருந்து வடக்கு நோக்கி முன்னேறிக் கொண்டிருந்த அதே சமயம், பிரெஸ்கென்ஸ் இடைப்பகுதியைக் கைப்பற்றவும் கனடியப் படைகள் முயன்றன. ஆண்ட்வெர்ப்புக்கு மேற்கே, ஷெல்ட் ஆற்றின் தென் கரையில் ஜெர்மானியர் கைவசம் இருந்த ஒரே பகுதி பிரெஸ்கென்ஸ் இடைப்பகுதி. இதைக் கட்டுப்படுத்துவோர் ஆண்ட்வெர்ப்புக்கு வரும் இரு கடல்வழிகளில் ஒன்றான லியோபோல்டு கால்வாயையும் கட்டுப்படுத்தலாம். இது ஜெர்மானியர் வசமிருக்கும் வரை லியோபோல்டு கால்வாய் வழியாகக் கப்பல்கள் செல்ல முடியாது. இவ்விடைப்பகுதியில் பலமான ஜெர்மானிய அரண்நிலைகள் அமைந்திருந்தன. இதனைக் கைப்பற்ற கனடியப்படைகள் முன் செய்திருந்த முயற்சிகள் தோல்வியில் முடிவடைந்திருந்தன. அக்டோபர் 6ம் தேதி தொடங்கிய புதுமுயற்சிக்கு சுவிட்ச்பாக் நடவடிக்கை என்று குறிப்பெயரிடப்பட்டிருந்து. ஐந்து வாரங்கள் கடும் சண்டையின் பின் கனடிய 3வது டிவிசன், பிரெஸ்கென்ஸ் இடைப்பகுதியை ஜெர்மானியரிடமிருந்து முழுவதும் மீட்டது. இத்துடன் ஷெல்ட் ஆற்றின் தென்கரை முழுவதும் நேசநாடுகள் வசம் வந்தது.
# ஷெல்ட் சண்டை

## சண்டையின் போக்கு

### வைட்டாலிட்டி நடவடிக்கை

அக்டோபர் 24ல் தெற்கு பெவ்லாந்து தீபகற்பத்தைக் கைப்பற்றும் முயற்சி ஆரம்பமானது. தீபகற்பத்தின் தெற்கிலிருந்து கனடிய 2வது காலாட்படை டிவிசன் தாக்கத் தொடங்கியது. சேற்று நிலங்கள், கன்னிவெடிகள், கடும் ஜெர்மானிய எதிர்ப்பு போன்ற தடைகளை முறியடித்து மெதுவாக முன்னேறியது. ஜெர்மானியப் பாதுகாவல் படைகள் கனடியர்களுடன் போரிட்டுக் கொண்டிருக்கையில் அவற்றின் பக்கவாட்டில், மேற்கிலிருந்து பிரிட்டானிய 52வது டிவிசன் நீர்நிலத் தாக்குதல் நடத்தியது. இந்த இருமுனைத் தாக்குதலைச் சமாளிக்க முடியாமல் ஜெர்மானியர் சரணடைந்தனர். தெற்கு பெவ்லாந்து நேசநாடுகள் வசமானது.
# ஷெல்ட் சண்டை

## சண்டையின் போக்கு

### வால்கெரென் தீவு

ஷெல்ட் சண்டையின் இறுதி கட்டத்தில் நேசநாட்டுப் படைகள் வால்கெரென் தீவைத் தாக்கின. இத்தாக்குதலுக்கு வைட்டாலிட்டி நடவடிக்கை என்று குறிப்பெயரிடப்பட்டிருந்தது. அப்பகுதியில் மிகவும் பலமான ஜெர்மானியப் படைநிலைகள் இருந்தது இத்தீவில்தான். அதன் மேற்கு மற்றும் தெற்கு கடற்கரைகளில் நிறைய கடற்கரை பீரங்கிக் குழுமங்கள் நிறுவப்பட்டிருந்தன. நீர்நிலத் தாக்குதலிலிருந்து தீவினைப் பாதுகாக்க அதன் கடற்கரையெங்கும் அரண்நிலைகளை ஜெர்மானியர் உருவாக்கியிருந்தனர். இவற்றையும் மீறி தீவில் நேசநாட்டுப் படைகள் தரையிறங்கி விட்டால், அவர்களைத் தாமதப்படுத்த தீவின் முக்கிய நகரான விளிசிங்கெனைச் சுற்றி ஒரு பலமான அரண்நிலை அமைக்கப்பட்டிருந்தது. நிலம் வழியாக தெற்கு பெவ்லாந்திலிருந்து வால்கெரெனுக்குச் செல்லும் ஒரே வழியும், குறுகலாக இருந்ததது.  
வால்கரெனின் பாதுகாவல் நிலைகளைக் குலைக்க பிரிட்டானிய குண்டுவீசி விமானங்கள் வால்கெரென் தீவின் கடலணை (dyke) மீது குண்டுவீசின. அக்டோபர் 3ம் தேதி வெஸ்ட்ஃபால்கே, 7ம் தேதி விளிசிங்கென், 11ம் தேதி வியர் ஆகிய இடங்களிலுள்ள கடலணைகள் தகர்க்கப்பட்டன. தீவினுள் கடல்நீர் புகுந்து வெள்ளக்காடாகியது; பல பொதுமக்கள் கொல்லப்பட்டனர். தீவின் மையப்பகுதி வெள்ளக்காடாகியதால், ஜெர்மானியப் பாதுகாவல் படைகள் தங்கள் அரண்நிலைகளை விட்டு வெளியேறி உயரமான நிலப்பரப்பிற்குப் போக நேர்ந்தது. மேலும் நீர்மட்டம் உயர்ந்ததால் நேசநாட்டு நீர்நிலத் தாக்குதல் ஊர்திகள் எளிதில் வால்கெரெனுக்குள் நுழைந்தன. அடுத்து ஒரே நேரத்தில் வால்கெரென் தீவை மூன்று திசைகளிலிருந்து நேசநாட்டுப் படைகள் தாக்கின - கிழக்கே தெற்கு பெவ்லாந்து சாலை வழியாக, மேற்கே கடல்வழியாக, தெற்கே ஷெல்ட் ஆற்றின் வழியாக.  
அக்டோபர் 31ம் தேதி தெற்கு பெவ்லாந்து சாலை வழியாக கனடிய 2வது காலாட்படை டிவிசனும், பிரிட்டானிய 52வது டிவிசனும் முன்னேறின. நவம்பர் 1ம் தேதி ஷெல்ட் ஆற்றின் வழியாக நீர்நிலத்தாக்குதல்கள் தொடங்கின. ஒரு வாரகால கடும் சண்டைக்குப்பின் விளிசிங்கென் நகரத்தை நேசநாட்டுப் படைகள் கைப்பற்றின. நவம்பர் 6ம் தேதி வால்கெரெனின் தலைநகர் மிடில்பெர்க் நேசநாடுகள் வசமானது. அடுத்த இரு நாட்களுள் எஞ்சியிருந்த ஜெர்மானியப் பாதுகாவல் நிலைகள் கைப்பற்றப்பட்டன. நவம்பர் 8ம் தேதி ஷெல்ட் முகத்துவாரப்பகுதி முழுவதும் நேசநாடுகள் கட்டுப்பாட்டில் வந்தது. அடுத்த மூன்று வாரங்களுக்கு அப்பகுதியில் ஜெர்மானியர்கள் நிறுவியிருந்த கடல் கண்ணிவெடிகளை அகற்றும் பணி நடைபெற்றது. நவம்பர் 28ம் தேதி ஆண்ட்வெர்ப் துறைமுகத்தில் சரக்குக்கப்பல் போக்குவரத்து துவங்கியது.
# ஷெல்ட் சண்டை

## தாக்கம்

ஐந்து வாரங்கள் நடைபெற்ற ஷெல்ட் சண்டையில் நேச நாடுகள் தரப்பில் 12,873 இழப்புகள் ஏற்பட்டன (மாண்டவர், காயமடைந்தவர் மற்றும் காணாமல் போனவர்). இவர்களுள் பாதிக்கு மேல் கனடியர்கள். ஏனைய நேச நாட்டுப் படைகளோடு ஒப்பிடுகையில் குறைவான ஆள்பலமே கொண்டிருந்த கனடிய ராணுவத்தில் ஏற்கனவே மேற்குப் போர்முனையில் ஏற்பட்டிருந்த இழப்புகளால் ஆள் பற்றாக்குறை உருவாகியிருந்தது. ஷெல்ட் சண்டையில் இழப்புகளால் இது மேலும் தீவிரமடைந்தது. பற்றாக்குறையைச் சரிக்கட்ட கனடிய அரசு ராணுவத்துக்கு கட்டாய ஆள் சேர்ப்பு முறையை அறிமுகப்படுத்தியது.  
சண்டை முடிந்து மூன்று வாரங்களில் ஆண்ட்வெர்ப் துறைமுகம் சரக்குப் போகுவரத்துக்குத் திறந்து விடப்பட்டது. மேற்கு போர்முனையிலிருந்த நேசநாட்டுப் படைகளுக்கு மீண்டும் தளவாடங்கள் தடையின்றி கிடைக்கத் தொடங்கின. தளவாடப் பற்றாக்குறையால் தொய்வடைந்திருந்த நேச நாட்டு முன்னேற்றம் புத்துயிர் பெற்றது. மேற்கில் நேசநாட்டு மேல்நிலை உத்தியின் வெற்றிக்கு ஆண்ட்வெர்ப் போன்ற ஒரு ஆழ்கடல் துறைமுகத்தின் இன்றியமையாமையை உணர்ந்த ஜெர்மானிய தளபதிகள், அங்கு சரக்குப் போக்குவரத்தை முடக்க பெரும் முயற்சிகள் மேற்கொண்டனர். 1944ன் இறுதியிலும், 1945ன் துவக்கத்திலும் நூற்றுக்கணக்கான வி-2 வகை ஏவுகணைகள் ஆண்ட்வெர்ப் மீது ஏவப்பட்டன. அடுத்து நிகழ்ந்த பல்ஜ் சண்டையில் ஆண்ட்வெர்ப் நகரையும் துறைமுகத்தையும் கைப்பற்றுவது ஜெர்மானியப் படைகளின் முதன்மை இலக்காக இருந்தது.
# ஹோமி பாபா நிகர் நிலைப் பல்கலைக்கழகம்

**ஹோமி பாபா நிகர்நிலைப் பல்கலைக்கழகம்** (*Homi Bhabha National Institute*) இந்திய அரசு அங்கீகாரம் வழங்கிய ஒரு சிறப்பு மிகுந்த நிகர்நிலைப் பல்கலைக்கழகம் ஆகும். இந்தியாவின் மனித வள மேம்பாடு அமைச்சகம் ஹோமி பாபா தேசிய நிறுவனத்தை, அந்த நிறுவனத்துடன் மேலும் பத்து கல்வி நிறுவனங்களையும் இணைத்து, அப்படி அமைந்த ஒரு அமைப்பை நிகர்நிலைப் பல்கலைக்கழகமாக அறிவித்தது. இவற்றில் இந்தியாவில் செயல்படும் மிகவும் புகழ்பெற்றதும், தன்னிகரற்றதுமான நான்கு முதன்மை ஆராய்ச்சி மையங்களும், ஆறு முதன்மை தன்னாட்சி நிறுவனங்களும் அடங்கும்.  
இந்தப் பல்கலைக்கழகம் புகழ் பெற்ற இந்திய அறிவியல் வல்லுனரும், அணு ஆராய்ச்சியில் பெயர் பெற்று விளங்கி இந்தியாவின் அணு சக்தி ஆராய்ச்சிகளுக்கு வித்திட்டவருமான ஹோமி பாபாவின் பெயரில், அவருக்கு அஞ்சலி செலுத்தும் வண்ணம் பெயரிடப் பெற்றுள்ளது. இந்த நிகர்நிலைப் பல்கலைக்கழகத்தை அமைப்பதற்கான அங்கீகாரத்தை இந்திய அரசு வழங்கியதை இந்திய நாட்டின் பிரதமர் மன்மோகன் சிங் 2005 ஆம் ஆண்டு ஜூன் 4 அன்று அறிவித்தார். இந்தியப் பாராளுமன்றம் இந்த பல்கலைக்கழகத்தை மிகச்சிறப்பான அமைப்பாக அறிவித்தது. பொதுவாக மத்திய அரசின் கல்வி நிருவனங்களில் சேர்ந்து படிக்க அனுமதித்துள்ள இட ஒதுக்கீடு, அண்மையில் 49.5% ஆக மாற்றப்பட்டுள்ளது. ஆனால் ஹோமி பாபா நிகர் நிலைப் பல்கலைக்கழகத்தை ஒரு தனிச்சிறப்பு வாய்ந்த அமைப்பாக இந்திய அரசு கருதுவதால், இந்த இட ஒதுக்கீட்டினை மறுக்கும் மசோதா ஒன்றை அரசு 2006 ஆம் ஆண்டில் நிறைவேற்றியுள்ளது.  
இந்த பல்கலைக்கழகத்தின் தற்போதைய இயக்குநராக டாக்டர் ரவி க்ரோவர் பொறுப்பேற்றுள்ளார். இப்பல்கலைக்கழகம் மகாராட்டிரத்தில் மும்பையில் அமைந்துள்ளது. இப்பல்கலைக்கழகத்துடன் இணைந்த நான்கு முதன்மை ஆராய்ச்சி மையங்கள் பின்வருமாறு:  
- பாபா அணு ஆராய்ச்சி மையம், மும்பை
- இந்திரா காந்தி அணு ஆராய்ச்சி மையம், கல்பாக்கம், தமிழ் நாடு
- ராஜா ராமண்ணா தொழில்நுட்ப மேம்பாட்டு ஆராய்ச்சி மையம், இந்தூர்
- மாறுபடும் சக்தி சுழற்சியலைவி மையம், கொல்கத்தா  
இப்பல்கலைக்கழகத்துடன் இணைந்த ஆறு முதன்மை நிறுவனங்கள் பின்வருமாறு:  
- அணுக்கரு இயற்பியலுக்கான சாஃகா நிறுவனம்
- பிளாசுமா ஆராய்ச்சி நிலையம், காந்திநகர்
- ஹரிச்சந்திர ஆராய்ச்சி மையம், அலகாபாத்
- டாட்டா நினைவு மையம், மும்பை
- கணித அறிவியல் நிலையம், சென்னை
- இயற்பியல் நிலையம், புவனேஷ்வர்
# பொதுப் பாயிரம்

**பொதுப் பாயிரம்** என்பது நூலாசிரியர் தாம் கூறப்போகும் கருத்துக்களை முன்னுரையாக முதலில் கூறும் பகுதி.  
இது ஒரு நூலின் முன்னர் சிறப்புப் பாயிரத்துக்கு அடுத்து இடம்பெறும் ஒரு உறுப்பு ஆகும். இது நூலுக்கு ஒரு முகவுரை போன்றது எனினும், இது குறிப்பிட்ட நூலைப்பற்றி அல்லாமல் பொதுவாக நூல்களைப் பற்றி எடுத்துக்கூறும் ஒரு பகுதி ஆகும். எல்லா நூல்களிலும் பொதுப் பாயிரம் இருப்பதில்லை. எடுத்துக்காட்டாகத் தமிழில் இன்று கிடைக்கும் மிகப் பழைய இலக்கண நூலான தொல்காப்பியத்தில் பொதுப் பாயிரம் காணப்படவில்லை. அத்துடன் நூலிலும் பொதுவாகப் பாயிரம் என்பது பற்றியே குறிப்பிடுகிறது அல்லாமல் அதனைப் பொது, சிறப்பு என இரண்டாகப் பிரித்துக் கூறவில்லை. எனினும் தொல்காப்பிய உரை நூல்கள் பொதுப்பாயிரம், சிறப்புப்பாயிரம் என்னும் இரண்டு வகைகள் குறித்து விளக்கம் தருகின்றன.